ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 19/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Opetussarjani Daavidista loppuu aivan kohta.
Aiheesta on saatavissa uusi kirja.
Tämä on sarjan toiseksi viimeinen jakso, mutta kirja valmistui juuri.
Ohjelmat kuvataan etukäteen, joten kun näette ne, -
kirja on ollut saatavilla jo kauan. Aiheesta on myös CD- ja DVD-levyjä.
Olen laajentanut vanhaa opetustani lisäämällä siihen aineistoa.
Kannattaa tilata materiaalit.
Parissa viime jaksossa olen opettanut 2. Samuelin kirjan luvusta 11, -
jossa kerrotaan Daavidin aviorikoksesta Batseban kanssa -
ja siitä, että Daavid surmasi Batseban miehen ja otti Batseban vaimokseen.
Näin hän yritti salata aviorikoksen.
Luvun viimeisessä jakeessa, jakeessa 27 sanotaan kuitenkin: -
"Mutta se, minkä Daavid oli tehnyt, oli paha Herran silmissä."
Viimeksi puhuin luvusta 12, jossa profeetta Naatan -
kertoi Daavidille vertauksen miehestä, joka tappoi naapurinsa lampaan -
valmistaakseen vieraalleen aterian, koska ei raaskinut ottaa omistaan.
Tuo lammas oli omistajansa ainoa ja tälle rakas kuin lapsi.
Daavid suuttui tuolle miehelle ja sanoi, että hänet oli tapettava.
Näin tehdessään Daavid käytännössä saneli itse oman tuomionsa.
Jakeen Jaak. 2:13 mukaan Jumala on armollinen armollisille, -
mutta armottomille ei armoa anneta.
Uskon, että Naatan kertoi Daavidille ensin vertauksen -
eikä sanonut, että Jumala oli nähnyt hänen syntinsä, -
koska Daavidin reaktio vertaukseen saneli hänen oman tuomionsa.
Daavid tuomitsi tuon miehen ankarasti ja halusi hänen kuolevan.
Siksi hänen omakin rangaistuksensa oli ankara.
Daavid menetti malttinsa ja huusi tuon miehen rangaistuksen.
Jae 2. Sam. 12:7 "Mutta Naatan sanoi Daavidille: 'Sinä olet se mies.'"
Olisipa ollut hienoa olla paikalla. Tämä on niin tyypillistä.
Ihmiset suuttuvat toisten rikkeistä ja haluavat rangaista heitä.
Sitten yhtäkkiä Jumala sanoo: "Sinä olet se mies."
Sitten ymmärrämme, ettei muiden rikkomuksilla ole väliä.
Kuinka voimme rangaista muita, kun olemme itse syyllisiä?
Uskon, että Daavid oli todella vihainen.
Hänen kasvonsa punottivat ja ohimosuonensa pullistuivat.
Sitten Naatan sanoi: "Sinä olet se mies."
Olen varma, että koko Daavidin olemus muuttui hetkessä.
Naatan jatkoi: "Näin sanoo Herra, Israelin Jumala: 'Minä olen voidellut -
sinut Israelin kuninkaaksi ja pelastanut sinut Saulin käsistä.
Minä olen antanut sinulle herrasi linnan ja antanut herrasi vaimot -
sinun syliisi; ja minä olen antanut sinulle Israelin ja Juudan heimot.
Ja jos tämä olisi vähän, -
niin minä antaisin sinulle vielä sekä sitä että tätä.'"
Tämä on todella voimallista. Voisin opettaa siitä tuntikausia.
Näin Herra nuhteli Daavidia. Kyse ei ollut niinkään aviorikoksesta.
Tiedän, että tämä järkyttää monia.
Jumala sanoi: "Daavid, annoin sinulle herrasi linnan -
ja herrasi vaimot syliisi. Annoin sinulle Israelin ja Juudan heimot.
Jos tuo kaikki olisi vähän, olisin antanut enemmän."
Jeesus sanoi: "Luoja jo alussa 'loi heidät mieheksi ja naiseksi'".
Tämä oli vastaus fariseusten kysymykseen siitä, -
oliko eroaminen ja uudelleen avioituminen hyväksyttävää.
Jeesus sanoi, ettei se ollut Jumalan suunnitelma.
Kysymykseen, miksi sitten Mooses antoi luvan erota, Hän sanoi, -
että Jumala salli sen heidän sydämensä kovuuden tähden.
Jumalan alkuperäinen suunnitelma oli yksi mies yhden vaimon kanssa.
Se on paras vaihtoehto meille. Jumala sallii meidän erota -
ja rakastaa meitä, mutta eroaminen ei ole Hänen tahtonsa mukaista.
Otin tämän esiin, koska moniavioisuus ei ollut alun perin Jumalan tahto, -
mutta Hän oli sallinut sen. Daavidilla oli 13 vaimoa.
Jumala salli sen Daavidille. Hän rakasti Daavidia siitä huolimatta -
ja olisi antanut hänelle enemmänkin, jos hän olisi pyytänyt.
Ongelma ei siis ollut niinkään se, että Daavid halusi Batseban.
Jumala olisi antanut hänelle enemmän vaimoja -
ja hemmotellut häntä, mutta todellinen ongelma oli se, -
ettei Daavid etsinyt Herraa eikä luottanut Häneen.
Daavid oli nyt kuningas ja saattoi tehdä, mitä ikinä halusi.
Hän ei ollut riippuvainen Jumalasta eikä välittänyt Hänen tahdostaan.
Tästä Herra vihastui. Jonkun voi olla vaikea ymmärtää, mitä tarkoitan.
Todellinen ongelma ei ole se, että käytämme huumeita tai viinaa, -
vaan se, ettemme ole riippuvaisia Jumalasta.
Jos olosi on surkea ja sinusta tuntuu, että sinun pitää paeta Herraa -
sen sijaan, että antaisit huolesi Hänelle, hukutat ne alkoholiin -
tai otat pillerin, joka antaa sinulle hetkellisen rauhan.
Tämä on aviorikoksen ja monien muiden asioiden todellinen ongelma.
Monesti kirkko opettaa, että aviorikos on paha asia siksi, -
että se altistaa meidät seksitaudeille. Se keskittyy siis fyysisiin seurauksiin.
Toki nekin ovat todellisia. Entä jos AIDS olisi parannettavissa?
Entä jos seksitauteja ei olisi eikä kukaan koskaan saisi tietää, -
olisiko aviorikos hyväksyttävä asia?
Ei, koska kyse on siitä, ettemme saa tyydytystämme -
suhteestamme Jumalaan ja siitä, että Hän täyttää tarpeemme.
Emme luota Jumalaan, vaan toimimme omin päin.
Aviorikos on väärin, koska se rikkoo liiton Jumalan ja puolison kanssa.
Useimmat eivät ymmärrä tätä.
Muistan, kun annoin vanhimman poikani ottaa ensi kertaa auton -
ja tulla kotiin vasta yhdeltätoista.
Muistan, kuinka puhuin hänelle tästä. Hän tuli kotiin kello 23:15.
Moni olisi alkanut puhua lapselleen siitä, mitä olisi voinut tapahtua.
Bensa olisi voinut loppua tai rengas puhjeta, -
ja öisin liikkuu kaikenlaisia outoja tyyppejä ja tapahtuu monenlaista.
Nuokin seuraukset ovat todellisia, eikä kukaan halua asettaa lastaan -
alttiiksi ongelmille, mutta ne eivät ole pahinta tässä.
Pahinta oli se, että olin luottanut poikaani ja antanut hänelle jotain.
Kenelläkään ei ole perustuslaillista oikeutta käyttää vanhempien autoa -
ja tulla kotiin yhdeltätoista. Luotin häneen ja annoin hänelle jotain.
Osoitin hänelle kunnioitusta. Kuinka hän vastasi siihen?
Sanoin kello yksitoista, mutta hän tuli vähän myöhemmin.
Jos olisin antanut luvan olla pitempään, hän olisi silti myöhästynyt.
Luotin häneen ja kunnioitin häntä, mutta hän ei kunnioittanut minua.
Tästä Jumalakin puhui.
Ei Hän toki pitänyt siitä, että Daavid teki aviorikoksen ja murhan.
Suurin ongelma oli kuitenkin se, ettei Daavid ollut luottanut Jumalaan.
Daavidin isä ei pyytänyt häntä sisään, kun Samuel tuli etsimään kuningasta.
Jumala sen sijaan ei sallinut muiden istua ennen kuin Daavid tuli.
Jumala oli kunnioittanut Daavidia, nostanut tämän hyvään asemaan -
ja auttanut tätä kaikessa. Kuinka Daavid nyt kohteli Jumalaa?
Jae 9 "Miksi sinä olet pitänyt halpana Herran sanan ja tehnyt sitä, -
mikä on pahaa hänen silmissään? Heettiläisen Uurian sinä olet -
surmannut miekalla, olet tappanut hänet ammonilaisten miekalla, -
ja hänen vaimonsa sinä olet ottanut vaimoksesi.
Sentähden ei miekka ole milloinkaan väistyvä sinun suvustasi, -
koska olet pitänyt halpana minut -
ja ottanut vaimoksesi heettiläisen Uurian vaimon."
Moni ajattelee, että kyse oli satunnaisesta intohimon oikusta, -
ei Jumalan halveksimisesta, mutta juuri sitähän aviorikos on.
Jos joku tekee aviorikoksen, hän torjuu Jumalan elämänohjeet -
ja pitää omaa intohimoaan ja omia ajatuksiaan niitä tärkeämpinä.
Emme ehkä näe asiaa niin, mutta Jumala näkee.
Hän sanoi Daavidille: "Sinä olet pitänyt minua halpana."
Juuri tästä syystä ihmiset tekevät niin paljon omituisia asioita.
Heillä ei ole suhdetta Jumalaan, vaan he elävät sääntöjen mukaan, -
ja sääntöjä voi rikkoa ja muuttaa.
Asian ydin kuitenkin on, että jos teemme niin, halveksimme Jumalaa.
Vietnamissa olin jatkuvasti kovan paineen alla.
Ihmiset elivät täysin jumalattomasti, huumeita ja alkoholia kului paljon.
Aina parin kuukauden välein meidät tuotiin pois rintamalta -
jonnekin syrjäseudulle, jonne tuotiin filippiiniläisiä tyttöjä -
tanssimaan ja esiintymään meille. Oikeasti he olivat prostituoituja.
Valtio tarjosi meille kolmen päivän ajan rajattomasti alkoholia -
ja vapaata seksiä, ja miehet käyttivät tilaisuutta hyväkseen.
Komppaniassani oli 200 miestä, ja olin koko porukasta ainoa, -
joka ei osallistunut siihen touhuun.
Komppaniassa oli lapsuuskaverini, jonka kanssa olin käynyt kirkossa.
Kotona USA:ssa hän ei olisi ikinä tehnyt noita asioita, -
mutta Vietnamissa kaikki muutkin tekivät niin, joten paine oli kova.
Muistan, kuinka seisoin rannalla, kun näytös oli meneillään -
ja kaikki muut miehet olivat katsomassa sitä.
Tuntui kuin magneetti olisi vetänyt minua sinne, koska olin ainoa, -
joka ei osallistunut. Tuo vetovoima oli suorastaan demoninen.
Seisoin rannalla vastustaen sitä kaikella voimallani.
Monet osallistuivat siihen, koska ajattelivat kuten kaverini, -
ettei kukaan kotona saisi koskaan tietää siitä mitään.
Olimme toisella puolella maailmaa, eivätkä prostituoidut ainakaan kertoisi.
Lisäksi saatoimme olla kuolleita jo seuraavana päivänä.
Näin he järkeilivät asian: "Mitä väliä, kukaan ei saa koskaan tietää tästä."
Minulle oli samantekevää, saisiko joku tietää siitä vai ei.
Minulla oli läheinen suhde Jumalaan. Hän oli ollut hyvä minulle.
Kuinka olisin voinut tehdä näin suuren synnin Häntä kohtaan?
Juuri näin Joosef sanoi jakeessa 1. Moos. 39:9, -
kun Potifarin vaimo yritti pakottaa hänet rakastelemaan kanssaan.
"Kuinka minä siis tekisin niin suuren pahanteon -
ja rikkoisin Jumalaa vastaan!"
Moni olisi ajatellut olevansa orjana kaukana vieraassa maassa.
Kotiväki ei saisi tietää siitä, eikä nainen kertoisi miehelleen.
Silti Joosef ei suostunut rikkomaan Jumalan tahtoa vastaan, -
vaikka hänet yritettiin vietellä.
Olin kerran puhumassa eräässä kristillisessä koulussa.
Odottaessani vuoroani puhua koulun 500 oppilaalle -
luin koulun esitettä, jossa puhuttiin positiivisesta ryhmäpaineesta.
Siinä kerrottiin, että lapset haluavat olla samanlaisia kuin kaverinsa.
Siksi he käyttivät ryhmäpainetta edistääkseen oikeita elämäntapoja.
Ymmärrän ajatuksen. Se, kenen kanssa liikumme, on todella tärkeää.
Sanoin silti, ettei lapsia tulisi opettaa ryhmäpaineen avulla.
Koulussa paine oli positiivista, mutta mekanismi oli sama.
Mitä tapahtuisi, jos he joutuisivat pois koulustaan vaikkapa Vietnamiin?
Siellä olin ainoa, joka vastusti noita kiusauksia.
Jos minut olisi kasvatettu reagoimaan ryhmäpaineeseen, -
kasvatus itsessään olisi saanut minut seuraamaan muiden esimerkkiä.
Toimintaani ohjasi tärkeämpi asia kuin se, mitä minusta ajateltiin: -
suhteeni Jumalaan. Hän on ollut minulle niin hyvä.
Kuinka voisin tehdä jotakin, mistä Hän ei pitäisi?
Rakastan puolisoani, ja se on tärkeä asia, -
mutta rakastan Jumalaa enemmän kuin ketään muuta.
Haluan pysyä uskollisena, koska hyvä Jumala on käskenyt tehdä niin.
Näen kaiken tämän Daavidissa. Daavidkin ymmärsi Jumalan viestin.
Herra kysyi häneltä: "Kuinka saatoit tehdä näin ja halveksia minua?"
Jae 11 "Näin sanoo Herra: Katso, minä nostatan sinulle -
onnettomuuden sinun omasta perheestäsi, ja silmiesi edessä -
minä otan sinun vaimosi ja annan heidät toiselle..."
Tämä henkilö oli Daavidin oma poika. Niitämme sitä, mitä kylvämme.
Kiitos Herralle, elämme eri liiton alla, eikä meitä rangaista samalla tavalla, -
koska Jeesus kärsi rangaistuksemme. Jumala on antanut meille anteeksi -
kaikki syntimme, niin menneet, nykyiset kuin tulevatkin.
Kiitos Herralle siitä. Haluan aina julistaa armoa.
Herra on kuitenkin surullinen, jos toimimme oman päämme mukaan.
Hän ei rankaise eikä torju meitä, emmekä menetä pelastustamme, -
mutta ainakin minä haluan elää niin, että tuotan Jumalalle kunniaa.
Olen lukenut näistä asioista ja ottanut Daavidista opikseni.
Daavid oli kuningas, ja hän saattoi tehdä, mitä halusi.
Kukaan ihminen ei rangaissut häntä Batseban tai Uurian vuoksi.
Hän oli yhteiskunnan huipulla.
Se, että voimme tehdä jotain ei tarkoita, että se olisi oikein.
Jos meillä on suhde Jumalan kanssa, meidän tulee miettiä Hänen tahtoaan.
Elämässämme on oltava jotakin meitä itseämme suurempaa, -
jotain, jota rakastamme enemmän kuin itseämme.
Tällä kertomuksella on ollut valtavan suuri vaikutus elämääni.
Se on sanellut toimintaani.
Luen teille muutamia jakeita psalmista 51.
Daavid kirjoitti sen Naatanin käytyä hänen luonaan -
puhumassa hänen synnistään.
Psalmin alussa lukee: "Veisuunjohtajalle; Daavidin virsi, -
kun profeetta Naatan tuli hänen luokseen, sen jälkeen kuin -
hän oli yhtynyt Batsebaan."
Tästä psalmista huomaamme, kuinka Daavid reagoi tähän asiaan, -
josta olemme juuri lukeneet.
Jae 3 "Jumala, ole minulle armollinen hyvyytesi tähden; -
pyyhi pois minun syntini suuren laupeutesi tähden.
Pese minut puhtaaksi rikoksestani, puhdista minut synnistäni.
Sillä minä tunnen rikokseni, ja minun syntini on aina minun edessäni.
Sinua ainoata vastaan minä olen syntiä tehnyt, tehnyt sitä, -
mikä on pahaa sinun silmissäsi; -
mutta sinä olet oikea puheessasi ja puhdas tuomitessasi."
Tämä on tärkeä väite, koska 2. Samuelin kirjasta näemme, -
että Daavid teki syntiä Uuriaa kohtaan ja häpäisi Batseban.
Aviorikoksesta syntynyt lapsi kuoli myöhemmin tässä luvussa.
Lisäksi Ahitofel, Batseban isoisä, suuttui tästä Daavidille niin kovasti, -
että hän kehotti Absalomia tekemään aviorikoksen -
kaikkien Daavidin vaimojen kanssa. Puhun tästä lisää ensi jaksossa.
Daavidin kautta seksuaalinen synti tuli sisään hänen perheeseensä, -
ja Daavidin poika Amnon raiskasi sisarensa Taamarin.
Daavidin toinen poika Absalom suuttui siitä veljelleen Amnonille, -
tappoi tämän ja joutui pakenemaan. Siitä alkoi sisällissota, -
ja kymmeniä tuhansia ihmisiä kuoli. Daavidin teko aloitti dominoefektin.
Kyse ei ole vain siitä, että teemme, mitä itse haluamme.
Tekomme vaikuttavat perheeseemme, läheisiimme ja todistukseemme.
Daavid aiheutti vahinkoa todella monille ihmisille.
Herra ei puhunut muista seurauksista, vaan kysyi: "Miksi teit tämän minulle?"
Daavid selvästi ymmärsi viestin, koska hän sanoi: -
"Sinua ainoata vastaan minä olen syntiä tehnyt".
Daavid ymmärsi muutkin seuraukset, mutta palasi nyt ensirakkauteensa.
Hän oli jälleen Jumalan mielen mukainen mies, joka myönsi, -
että kyse oli vain hänestä ja Jumalasta, jota hän oli halveksinut.
Hän nöyrtyi. Uskon, että tämän jälkeen -
suhde Jumalaan oli jälleen Daavidille kaikki kaikessa.
Siksi hän selvisi tästä.
Voimme oppia jotakin Daavidin synnistä Batseban kanssa.
Se oli hirveä teko ja kaikin tavoin väärin.
Se oli täysin Daavidin syytä, ei Batseban eikä kenenkään muun.
Daavid kuitenkin nöyrtyi ja otti täyden vastuun synnistään.
Siksi Jumala asetti hänet ennalleen, ja hänen elämänsä jatkui.
Hän kuoli luonnollisen kuoleman ja toteutti Jumalan suunnitelman.
Hän oli edelleen Israelin voideltu psalminkirjoittaja, -
ja mekin puhumme hänestä vielä tuhansia vuosia myöhemmin.
Voimme siis oppia, että Jumala antaa anteeksi.
Se ei tarkoita sitä, että meidän pitäisi tehdä asioita, -
jotka satuttavat Herraa ja ihmisiä ja aloittavat ikäviä tapahtumasarjoja.
Meidän on ymmärrettävä, että teoillamme on seurauksia.
Meidän tulee kasvaa ja alkaa tehdä oikeita asioita.
Olen lukenut Daavidin synnistä ja sen hirveistä seurauksista, -
tuskasta ja kuolemasta. Siksi en koskaan itse tekisi samoin.
Minun ei tarvitse oppia kaikkea kantapään kautta.
Voin oppia Daavidin kokemuksista, ja rukoilen, että sinäkin oppisit.
Se, että voimme tehdä jotakin, ei tarkoita, että meidän pitäisi.
Sinulla on oltava sellainen suhde Jumalaan, ettet halveksi Häntä, -
vaan elät Hänen kunniakseen.
Poltin kaikkea, mitä piipussa voi polttaa.
Menetin työni ja asuin sukulaispojan luona.
Hänkin heitti minut ulos, joten valitsin sillan, -
jonka alla asuin ja jonka päältä aioin hypätä alas.
Charis-raamattukoulu tarjoaa rikkinäisille paikan, jossa eheytyä.
Soitin äidilleni ja sanoin, että olin tullut tieni päähän.
Hänen piti lähettää minulle bussilippu, jos haluaisi vielä nähdä minut.
Hän lähetti lipun. Kun tulin tänne, täällä oli Andrewin konferenssi.
Herra sanoi minulle, että tämän takia minun piti tulla Colorado Springsiin.
Minun piti mennä raamattukouluun ja palvella Häntä.
James valmistui vuonna 2011 ja on elänyt voitokasta elämää.
Ero entiseen on kuin yöllä ja päivällä.
En elä maailmassa, vaan Jumalalle, ja elämässäni on siunaus.
Kaikki on hienosti. Minulla on upea työ Andrewin palveluksessa.
Rakastan työtäni ja opiskelen pastoriksi.
Juuri kun tuntuu siltä, etteivät asiat voisi olla enää paremmin, -
käännyn kulman taakse ja asiat muuttuvat vielä paremmiksi.
Charis-koulussa Sana tulee eläväksi ja suhde Jumalaan on tärkein asia.
Ihmisten elämä muuttuu pysyvästi.
Andrew Wommackin työ ja Charis. Muuta elämäsi. Muuta maailma.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan viides osa kertoo Daavidista ja Batsebasta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
"Evankeliumin äärellä" kiertueella.
Olet tervetullut tapaamaan Andrewia johonkin näistä tapahtumista: -
Heinäkuussa Andrew on Pohjois- Carolinassa, Washingtonissa, -
New Yorkissa ja Oklahomassa.
Elokuussa hän on Oklahomassa, Kansasissa ja Floridassa.
Lisätietoja tapahtumista alueellasi saat nettisivuiltamme.
MUUTA ELÄMÄSI. MUUTA MAAILMA.
Suomennos: Anni Lähteenmäki